Brutus

"Tag mig med jer!"

- Brutuses desperate bøn til Constantine og Eličivić

Brutus er en kentaur der holdes fanget i Elverriget. Han er en mindre figur i både TBA 1 og TBA 2.

Baggrund
Intet vides om Brutuses fortid. Han var muligvis en del af gruppen af kentaurer der holdt til i det Sydlige Thabruatises ledet af Brpul. Det er dog også meget muligt at han har et fuldstændigt andet ophav.

På et tidspunkt blev han taget til fange af elverne, og sat i deres royale fangekælder. Det vides ikke hvad han havde gjort for at blive fanget, men baseret på at kentaurerne umiddelbart ikke var på god fod med de mere civiliserede racer på Thabruatis (som indikeret ved deres krig mod både Orkerne og Menneskerne, som ellers normalt var fjender) og at elverne under TBA 1 arresterer Constantine uden nogen egentligt grund, er det meget muligt at Brutus ikke faktisk havde begået nogen forbrydelse. Brutus blev dog smidt i fangekælderen, og fik en dom på et ukendt antal år højere end 5.

Under TBA
Da Constantine ved et uheld ender i Elverriget bliverv han med det samme arresteret og beskyldt for at være en snigmorder. På trods af en mangel på beviser bliver han kendt skyldig, blot fordi han er en øgle, og bliver smidt i fangekælderen. Der møder han sin cellekammerat, øglespionen Eličivić, og de to planlægger sammen en fangeflugt. Brutus sidder imidlertid fanget i cellen ved sidenaf, og han overhører ekstatisk de to øglers plan. Han beder dem om at få lov til at være med til deres fangeflugt, men de to øgler siger blot til ham at han skal holde kæft.

Efter at det lykkes Constantine og Eličivić at overfalde en vagt og tage hans nøgler beder Brutus dem igen om at tage ham med. Han tigger dem om at låse hans celle op, og lade ham flygte sammen med ham. De to øgler beder ham dog blot igen om at holde kæft, og efterlader ham til hans skæbne.

Under TBA 2
5 år senere sidder Brutus stadig fanget i Elverrigets fangekælder. Han har nu ikke set dagens lys i minimum et halvt årti.

Da Eventyrerne bliver arresterede for mordet på Kiarlu bliver en stor retssag sat igang. Anklageren Jens Sigmund bringer Brutus til retssagen som et karaktervidne. Grundet sin ubehagelige oplevelse med Constantine 5 år tidligere kan han stå som vidne for hvor ubehagelige og uempatisk forbryder Constantine er, hvilket vil stødte Jens Sigmunds udsagn om at hans gruppe myrdede Kiarlu i koldt blod. Brutus bliver holdt i et bur inde i retssalen, og ser derved for første gang i 5 år noget andet end sin celle.

Inden at Brutus når at vidne er der dog blevet fremlagt så tydelig bevismateriale at Eventyrerne det sammen kendes uskyldige, og retssagen skifter drejning over til en helt anden sag. Brutuses vidneudsagn bliver derfor irrelevant, og han sendes hurtigt tilbage til sine ensomme celle.